ข้อบัญญัติองค์การบริหารส่วนตำบลหนองไผ่ข้อบัญญัติองค์การบริหารส่วนตำบลหนองไผ่เรื่องการบริหารกิจการและการบำรุงรักษาระบบประปาหมู่บ้านพ.ศ. ๒๕๕๘ อาศัยอำนาจตามความในมาตรา๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘องค์การบริหารส่วนตำบลหนองไผ่โดยความเห็นชอบของสภาองค์การบริหารส่วนตำบลหนองไผ่และนายอำเภอหนองไผ่จึงตราข้อบัญญัติขึ้นไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองไผ่เรื่อง การบริหารกิจการและการบำรุงรักษาระบบประปาหมู่บ้าน พ.ศ. ๒๕๕๘ข้อ๒[๑] ให้ใช้ข้อบัญญัตินี้ในเขตองค์การบริหารส่วนตำบลหนองไผ่และให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบัญญัตินี้ระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลหนองไผ่หมู่บ้าน หมายความว่า หมู่บ้านหรือชุมชนที่ตั้งอยู่ในเขตองค์การบริหารส่วนตำบลหนองไผ่ตามหลักเกณฑ์การแบ่งเขตการปกครองของกระทรวงมหาดไทยแหล่งน้ำดิบ หมายความว่าแหล่งน้ำใต้ดินหรือแหล่งน้ำผิวดินที่ใช้สำหรับผลิตประปาหมู่บ้านสมาชิกผู้ใช้น้ำ หมายความว่าผู้ที่ยื่นความประสงค์จะใช้น้ำประปาหมู่บ้านตามข้อ ๒๓คณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับเลือกตั้งจากสมาชิกผู้ใช้น้ำประปาให้ทำหน้าที่บริหารกิจการและบำรุงรักษาระบบประปาประธานกรรมการ หมายความว่าประธานกรรมการบริหารกิจการและบำรุงรักษาระบบประปาหมู่บ้านองค์การบริหารส่วนตำบล หมายความว่าองค์การบริหารส่วนตำบลหนองไผ่ข้อ๔ ให้นายกองค์การบริหารส่วนตำบลหนองไผ่เป็นผู้รักษาการตามข้อบัญญัตินี้และให้มีอำนาจออกระเบียบ ประกาศ คำสั่ง และแต่งตั้งเจ้าหน้าที่เพื่อปฏิบัติการตามข้อบัญญัตินี้และมีอำนาจวินิจฉัยตีความข้อบัญญัตินี้หมวด ๑บททั่วไป ข้อ๕ ให้กิจการประปาหมู่บ้านมีชื่อตามชื่อของหมู่บ้านที่ระบบประปาหมู่บ้านนั้นตั้งอยู่หมวด ๒คณะกรรมการบริหารกิจการและบำรุงรักษาระบบประปาหมู่บ้าน ข้อ ๖ ให้มีคณะกรรมการบริหารกิจการและบำรุงรักษาระบบประปาหมู่บ้านโดยเลือกตั้งจากสมาชิกผู้ใช้น้ำประปาของประปาหมู่บ้านแห่งนั้นๆและให้มีจำนวนกรรมการตามที่สมาชิกผู้ใช้น้ำส่วนใหญ่กำหนดแต่ต้องไม่น้อยกว่าเจ็ดคน ทั้งนี้ให้องค์การบริหารส่วนตำบลหนองไผ่เจ้าของกิจการประปาหมู่บ้านเป็นผู้ดำเนินการให้มีการเลือกตั้งคณะกรรมการดังกล่าวให้กรรมการตามวรรคหนึ่งคัดเลือกกันเองให้มีประธานกรรมการหนึ่งคน รองประธานกรรมการหนึ่งคนเหรัญญิกหนึ่งคน และเลขานุการหนึ่งคน โดยให้ประธานกรรมการเป็นผู้แทนของคณะกรรมการแล้วให้นายกองค์การบริหารส่วนตำบลหนองไผ่ ออกคำสั่งแต่งตั้งข้อ๗ บุคคลที่จะได้รับการเลือกตั้งจากสมาชิกผู้ใช้น้ำประปาให้เป็นกรรมการต้องมีคุณสมบัติ ดังต่อไปนี้๑.มีสัญชาติไทยและมีอายุไม่ต่ำกว่ายี่สิบปีบริบูรณ์๒.มีภูมิลำเนาหรือถิ่นที่อยู่ประจำ และมีชื่ออยู่ในทะเบียนบ้านในหมู่บ้านหรือชุมชนนั้นๆ ติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกผู้ใช้น้ำของกิจการประปาที่ตนจะดำรงตำแหน่งกรรมการ๓.เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ๘ บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำประปาให้เป็นกรรมการคือ๑.เป็นภิกษุ สามเณร นักพรต หรือนักบวช๒.หูหนวกและเป็นใบ้ซึ่งไม่สามารถอ่านและเขียนหนังสือได้๓.ติดยาเสพติดให้โทษ๔.เคยถูกไล่ออก ปลดออก หรือให้ออกจากราชการ หน่วยงานของรัฐ หรือรัฐวิสาหกิจ เพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ๙ ให้คณะกรรมการมีอำนาจหน้าที่เกี่ยวกับการดำเนินการกิจการประปา ดังต่อไปนี้๑.วางระเบียบใช้บังคับในการบริหารกิจการประปาโดยระเบียบดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบลหนองไผ่เจ้าของระบบประปาแล้ว๒.บริหารกิจการประปาให้เป็นไปตามข้อบังคับโดยให้เกิดความก้าวหน้าและบริการประชาชนได้อย่างทั่วถึงและเพียงพอ๓.พิจารณาอนุญาตหรืองดจ่ายน้ำให้แก่สมาชิกผู้ใช้น้ำโดยคำนึงถึงประโยชน์ของกิจการประปาเป็นหลักแต่การงดจ่ายน้ำให้แก่สมาชิกผู้ใช้น้ำต้องได้รับความเห็นชอบจากองค์การบริหารส่วนตำบลหนองไผ่เว้นแต่กรณีเป็นตามข้อ ๓๘๔.พิจารณาอนุญาตให้ผู้ทำคุณประโยชน์ต่อกิจการประปาหมู่บ้าน หน่วยงานหรือองค์กรของรัฐวัด หน่วยงานหรือองค์กรการกุศลใด ๆ ใช้น้ำประปาโดยไม่คิดมูลค่าน้ำประปา โดยได้รับความเห็นชอบจากองค์การบริหารส่วนตำบลหนองไผ่๕.จัดทำรายงานผลการดำเนินงานให้องค์การบริหารส่วนตำบลหนองไผ่ทราบ ทุกหกเดือนและรายงานผลการดำเนินงานให้สมาชิกผู้ใช้น้ำทราบทุกสามเดือน๖.ควบคุม ดูแล การทำงานของเจ้าหน้าที่ของกิจการประปาหมู่บ้าน๗.จัดทำโครงการขอรับการสนับสนุนงบประมาณจากองค์การบริหารส่วนตำบลหนองไผ่ในกรณีที่รายได้ของกิจการประปาไม่เพียงพอต่อการดำเนินงานคณะกรรมการอาจแต่งตั้งที่ปรึกษาเพื่อให้คำแนะนำในการบริหารกิจการประปาก็ได้ข้อ๑๐ ให้กรรมการมีวาระอยู่ในตำแหน่งคราวละสองปีนับแต่วันเลือกตั้งแต่จะดำรงตำแหน่งติดต่อกันเกินสองวาระไม่ได้ข้อ๑๑ กรรมการพ้นจากตำแหน่งเมื่อ๑.ถึงคราวออกตามวาระ๒.ตาย๓.ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นขอลาออกต่อองค์การบริหารส่วนตำบลหนองไผ่๔.ย้ายไปเสียจากหมู่บ้านหรือชุมชนนั้น๕.สมาชิกผู้ใช้น้ำประปามีมติให้ออกด้วยเสียงเกินกึ่งหนึ่งของสมาชิกผู้ใช้น้ำทั้งหมด๖.ปรากฏภายหลังว่าขาดคุณสมบัติตามข้อ ๗ หรือมีลักษณะต้องห้ามตามข้อ ๘๗.ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษหรือกระทำความผิดโดยประมาท๘.กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ๑๒ กรณีกรรมการว่างลงเพราะเหตุอื่นใดนอกจากครบวาระน้อยกว่าหรือเท่ากับกึ่งหนึ่งของจำนวนกรรมการทั้งหมดให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระ ที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ๑๓ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมข้อ๑๔ มติที่ประชุมของคณะกรรมการให้ถือเสียงข้างมากหากคะแนนเสียงเท่ากันให้ประธานกรรมการเป็นผู้ชี้ขาด และให้คำชี้ขาดถือเป็นที่สุดข้อ๑๕ ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุมและมีสิทธิแสดงความคิดเห็นใด ๆ ก็ได้แต่ไม่มีสิทธิออกเสียงลงมติข้อ๑๖ ให้ประธานกรรมการส่งรายงานการประชุมให้นายกองค์การบริหารส่วนตำบลหนองไผ่ทราบภายในสิบห้าวันนับแต่วันประชุมหมวด ๓การบริหารกิจการและบำรุงรักษาประปาหมู่บ้าน ข้อ๑๗ กิจการประปาหมู่บ้านเป็นทรัพย์สินขององค์การบริหารส่วนตำบลหนองไผ่โดยองค์การบริหารส่วนตำบลหนองไผ่ มอบให้คณะกรรมการดำเนินการบริหารจัดการข้อ๑๘ ภายใต้บังคับข้อ ๙การบริหารกิจการประปาหมู่บ้านให้ดำเนินการให้เป็นไปตามที่คณะกรรมการกำหนด แต่ต้องไม่ขัดหรือแย้งกับข้อบัญญัตินี้ข้อ๑๙ การออกระเบียบข้อบังคับของกิจการประปาจะต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำทั้งหมดโดยจะต้องไม่ขัดหรือแย้งกับข้อบัญญัตินี้ในการประชุมเพื่อดำเนินการตามวรรคแรกหากปรากฏว่ามีสมาชิกผู้ใช้น้ำเข้าประชุมไม่ครบองค์ประชุมให้ประธานคณะกรรมการสั่งเลื่อนการประชุม โดยให้กำหนดนัดประชุมสมาชิกผู้ใช้น้ำใหม่ถ้าในการประชุมสมาชิกผู้ใช้น้ำครั้งที่สองมีสมาชิกผู้ใช้น้ำเข้าร่วมประชุมจำนวนเท่าใดให้เป็นไปตามจำนวนเท่านั้นและให้ถือว่าครบองค์ประชุมข้อ๒๐ การประชุมสมาชิกผู้ใช้น้ำต้องมีสมาชิกผู้ใช้น้ำเข้าร่วมประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงถือว่าเป็นองค์ประชุมในการประชุมตามวรรคแรกหากปรากฏว่ามีสมาชิกผู้ใช้น้ำเข้าประชุมไม่ครบองค์ประชุม ให้ประธานคณะกรรมการสั่งเลื่อนการประชุม โดยให้กำหนดนัดประชุมสมาชิกผู้ใช้น้ำใหม่ถ้าในการประชุมสมาชิกผู้ใช้น้ำครั้งที่สองมีสมาชิกผู้ใช้น้ำเข้าร่วมประชุมจำนวนเท่าใดให้เป็นไปตามจำนวนเท่านั้นและให้ถือว่าครบองค์ประชุมข้อ๒๑ กรณีที่ระบบประปาหมู่บ้านเกิดชำรุดเสียหายให้คณะกรรมการมีหน้าที่ในการซ่อมแซมและบำรุงรักษาระบบประปาหมู่บ้านให้ใช้การได้เว้นแต่ระบบประปาหมู่บ้านชำรุดเสียหาย จนเกินความสามารถของคณะกรรมการในการซ่อมแซมและบำรุงรักษาให้องค์การบริหารส่วนตำบลหนองไผ่มีหน้าที่ซ่อมแซมและมีหน้าที่บำรุงรักษาให้ระบบประปาหมู่บ้านสามารถใช้การได้เสมอข้อ๒๒ ให้คณะกรรมการคัดเลือกบุคคลเพื่อให้องค์การบริหารส่วนตำบลหนองไผ่แต่งตั้งให้เป็นเจ้าหน้าที่ของกิจการประปาโดยมีหน้าที่รับผิดชอบดูแลรักษาระบบประปาให้สามารถจ่ายน้ำประปาได้จัดเก็บค่าน้ำจัดทำบัญชี และดำเนินการอื่น ๆ ตามที่คณะกรรมการกำหนด โดยให้ได้รับค่าจ้างตามที่คณะกรรมการกำหนดโดยความเห็นชอบขององค์การบริหารส่วนตำบลหนองไผ่หมวด ๔การใช้น้ำประปา ข้อ ๒๓ ผู้ที่ประสงค์จะใช้น้ำประปาหมู่บ้านจะต้องยื่นความประสงค์ขอใช้เป็นลายลักษณ์อักษรต่อคณะกรรมการและเมื่อคณะกรรมการเห็นชอบจึงจะถือว่าผู้นั้นเป็นสมาชิกผู้ใช้น้ำข้อ๒๔ ค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ และค่าน้ำ ให้เป็นไปตามที่คณะกรรมการกำหนดโดยได้รับความเห็นชอบจากองค์การบริหารส่วนตำบลหนองไผ่ข้อ๒๕ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้ตลอดเวลาหรือให้ตั้งห่างจากรั้วไม่เกินหนึ่งเมตรข้อ๒๖ กรณีที่สมาชิกผู้ใช้น้ำต้องการยกเลิกการใช้น้ำหรือโอนสิทธิการใช้น้ำให้แก่ผู้อื่น ต้องแจ้งให้คณะกรรมการทราบเป็นลายลักษณ์อักษรและต้องได้รับอนุญาตจากคณะกรรมการเสียก่อนจึงจะถือว่าสิ้นสุดการเป็นสมาชิกผู้ใช้น้ำมิฉะนั้นจะถือว่าเป็นสมาชิกผู้ใช้น้ำอยู่และจะต้องรับผิดชอบจ่ายค่าน้ำตามที่คณะกรรมการหรือผู้ที่ได้รับมอบหมายเรียกเก็บข้อ๒๗ ระยะเวลาในการเก็บค่าน้ำและระยะเวลาในการค้างชำระค่าน้ำให้เป็นไปตามที่คณะกรรมการกำหนด โดยความเห็นชอบขององค์การบริหารส่วนตำบลหนองไผ่ข้อ ๒๘ สมาชิกผู้ใช้น้ำมีสิทธิในการแสดงความคิดเห็นและมีสิทธิในการออกเสียงลงมติในการประชุมสมาชิกผู้ใช้น้ำข้อ๒๙ สมาชิกผู้ใช้น้ำมีหน้าที่ต้องปฏิบัติตามระเบียบข้อบังคับของกิจการประปาหมู่บ้านและมีหน้าที่ต้องให้ความร่วมมือกับคณะกรรมการในการบริหารจัดการระบบประปาหมู่บ้านหมวด ๕การเงิน ข้อ๓๐ ระบบประปาหมู่บ้านอาจมีรายได้ดังนี้๑.เงินค่าน้ำ๒.เงินค่าธรรมเนียม เงินค่าปรับ๓.เงินบริจาค๔.เงินที่ได้รับการอุดหนุนจากองค์การบริหารส่วนตำบลหนองไผ่๕.เงินอื่น ๆ ที่คณะกรรมการจัดหาข้อ๓๑ ระบบประปาหมู่บ้านอาจมีรายจ่ายดังนี้๑.รายจ่ายในการดำเนินการเกี่ยวกับระบบการผลิตน้ำประปา ระบบการจ่ายน้ำประปา การบำรุงรักษาซ่อมแซมและการขยายกิจการประปา๒.รายจ่ายในการบริหารจัดการกิจการประปาหมู่บ้าน เช่น ค่าจ้างเจ้าหน้าที่ ค่าวัสดุอุปกรณ์๓.ค่าใช้จ่ายอื่น ๆ ตามที่องค์การบริหารส่วนตำบลหนองไผ่กำหนด เช่น ค่าเบี้ยประชุมหรือค่าตอบแทนของคณะกรรมการฯโดยความเห็นชอบขององค์การบริหารส่วนตำบลหนองไผ่ข้อ๓๒ ให้คณะกรรมการหรือผู้ได้รับมอบหมายให้เก็บรักษาเงินของกิจการประปาหมู่บ้านนำรายได้ของกิจการประปาฝากธนาคารในเขตอำเภอหนองไผ่ในนามของกิจการประปาทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากธนาคารในวันทำการถัดไปทั้งจำนวนหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นตามที่คณะกรรมการกำหนดโดยได้รับความเห็นชอบจากองค์การบริหารส่วนตำบลหนองไผ่ข้อ ๓๓ ให้คณะกรรมการกำหนดตัวบุคคลในคณะกรรมการเป็นผู้มีอำนาจเบิกจ่ายเงินของกิจการประปาหมู่บ้านจำนวนไม่น้อยกว่าสองคนข้อ๓๔ การเบิกเงินของกิจการประปาหมู่บ้านต้องให้ผู้มีอำนาจเบิกจ่ายเงินลงลายมือชื่อในการเบิกจ่ายเงินอย่างน้อยสองคนข้อ๓๕ ให้คณะกรรมการจัดทำบัญชีรายรับและรายจ่ายของกิจการประปาหมู่บ้านตามที่แบบองค์การบริหารส่วนตำบลหนองไผ่กำหนดและรายงานให้นายกองค์การบริหารส่วนตำบลหนองไผ่ทราบอย่างน้อยเดือนละหนึ่งครั้งในกรณีตามความวรรคแรกองค์การบริหารส่วนตำบลหนองไผ่สามารถเข้าตรวจสอบบัญชีรายรับและรายจ่ายได้ตลอดระยะเวลาที่เห็นสมควรหากพบข้อบกพร่องให้องค์การบริหารส่วนตำบลหนองไผ่แจ้งให้คณะกรรมการดำเนินการแก้ไขให้ถูกต้องภายในเจ็ดวันนับแต่วันที่ได้รับแจ้งเป็นหนังสือจากองค์การบริหารส่วนตำบลหนองไผ่ข้อ๓๖ การจัดสรรกำไรสุทธิประจำปีเมื่อสิ้นปีทางบัญชีกิจการประปาหมู่บ้านและได้ปิดบัญชีตามมาตรฐานการบัญชีที่องค์การบริหารส่วนตำบลหนองไผ่กำหนดแล้วปรากฏว่ากิจการประปาหมู่บ้านมีกำไรสุทธิการจัดสรรกำไรสุทธินั้นให้เป็นไปตามที่คณะกรรมการกำหนดโดยได้รับความเห็นชอบจากองค์การบริหารส่วนตำบลหนองไผ่หมวด ๖บทกำหนดโทษ ข้อ๓๗ ผู้ใดที่ทำให้ทรัพย์สินของระบบประปาหมู่บ้านเสียหายผู้นั้นต้องชดใช้ค่าเสียหายดังกล่าวให้แก่กิจการประปาหมู่บ้านภายในสามสิบวันนับแต่วันที่รับแจ้งเป็นหนังสือจากคณะกรรมการหากผู้นั้นฝ่าฝืนไม่ชดใช้ค่าเสียหายดังกล่าวภายในระยะเวลาที่กำหนดให้คณะกรรมการโดยได้รับการมอบหมายจากองค์การบริหารส่วนตำบลหนองไผ่พิจารณาดำเนินการแจ้งความดำเนินคดีกับผู้ที่ฝ่าฝืนและให้ผู้ที่ฝ่าฝืนนั้นชดใช้ค่าเสียหายทั้งหมดและระวางโทษปรับอีกไม่เกินหนึ่งพันบาทให้แก่กิจการประปาหมู่บ้านข้อ๓๘ ผู้ใดโดยทุจริตเอาน้ำประปาหมู่บ้านไปใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆก็ตามเพื่อเอาน้ำประปาหมู่บ้านไปใช้ให้งดจ่ายน้ำให้แก่ผู้นั้นทันทีและให้ผู้นั้นต้องชดใช้ค่าเสียหายดังกล่าวให้แก่กิจการประปาหมู่บ้านภายในสามสิบวันนับแต่วันที่ได้รับแจ้งเป็นหนังสือจากคณะกรรมการหากผู้ที่ฝ่าฝืนไม่ชดใช้ค่าเสียหายดังกล่าวภายในระยะเวลาที่กำหนดให้คณะกรรมการโดยได้รับการมอบหมายจากองค์การบริหารส่วนตำบลหนองไผ่พิจารณาดำเนินการแจ้งความดำเนินคดีกับผู้ที่ฝ่าฝืนและให้ผู้ที่ฝ่าฝืนชดใช้ค่าเสียหายทั้งหมดและระวางโทษปรับอีกไม่เกินหนึ่งพันบาทให้แก่กิจการประปาหมู่บ้านบทเฉพาะกาล ข้อ๓๙ ให้คณะกรรมการซึ่งดำรงตำแหน่งอยู่ก่อนข้อบัญญัตินี้มีผลบังคับใช้สิ้นสุดการดำรงตำแหน่งลงเมื่อครบวาระและให้มีการเลือกตั้งคณะกรรมการขึ้นใหม่ภายในสามสิบวันนับแต่วันที่ครบวารความในวรรคแรกให้คณะกรรมการคณะเดิมปฏิบัติหน้าที่ชั่วคราวไปพลางก่อนจนกว่าจะมีการเลือกตั้งคณะกรรมการชุดใหม่ขึ้นข้อ๔๐ ในกรณีระเบียบของกิจการประปาหมู่บ้านใดที่ใช้บังคับอยู่แล้วไม่ขัดหรือแย้งกับข้อบัญญัตินี้ให้ใช้ระเบียบของกิจการประปาหมู่บ้านนั้นต่อไปหากระเบียบกิจการประปาหมู่บ้านใดขัดหรือแย้งกับข้อบัญญัตินี้ให้แก้ไขระเบียบดังกล่าวภายในเก้าสิบวันนับแต่วันที่ข้อบัญญัตินี้ประกาศใช้ประกาศ ณ วันที่ ๑๔ธันวาคม พ.ศ. ๒๕๕๘อนณ พิทยชัยนายกองค์การบริหารส่วนตำบลหนองไผ่[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลหนองไผ่เรื่อง การบริหารกิจการและการบำรุงรักษาระบบประปาหมู่บ้าน พ.ศ. ๒๕๕๘(ดูข้อมูลจากภาพกฎหมาย)วริญา/ปริยานุช/จัดทำ๕ เมษายน ๒๕๕๙นุสรา/ตรวจ๑ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๘ ง/หน้า ๕๖/๔ เมษายน ๒๕๕๙